Temeljem članka 96. Statuta Tehničke škole i prirodoslovne gimnazije Ruđera Boškovića, Osijek i Odluke Ministarstva znanosti i obrazovanja Republike Hrvatske o upisu učenika u I. razred srednje škole u školskoj godini 2020./21. (NN broj 62/20), Tehnička škola i prirodoslovna gimnazija Ruđera Boškovića iz Osijeka raspisuje

**N A T J E Č A J**

**za upis učenika u I. razred srednje škole**

**za 2020./21. školsku godinu**

**Tehnička škola i prirodoslovna gimnazija Ruđera Boškovića**  upisivat će učenike u I. razred u slijedeće programe obrazovanja:

|  |  |  |  |  |  |
| --- | --- | --- | --- | --- | --- |
| **R.br.** | **Šifra****zanimanja** | **Zanimanje** | **Trajanje****godina** | **Broj****odjela** | **Broj****učenika** |
| 1. | **320804** | **Prirodoslovna gimnazija** | 4 | 2 | 48 |
| 2. | **090304** |  **Tehničar nutricionist** | 4 | 1 | 24 |
| 3. | **330724** | **Ekološki tehničar**  | 4 | 1 | 24 |
| 4. | **210204** | **Web dizajner** | 4 | 1 | 24 |
| **UKUPNO:** | - | **5** | **120** |

U I. razred srednje škole učenici se upisuju u skladu s *Odlukom o upisu učenika u I.razred* *srednje škole u školskoj godini 2020./21.* i *Pravilnikom o elementima i kriterijima za izbor* *kandidata za upis u I. razred srednje škole* (Narodne novine broj 49/2015. i 47/2017.).

Učenici se na temelju ovog natječaja prijavljuju i upisuju u I. razred srednje škole u šk.god. 2020./21. elektroničkim načinom putem mrežne stranice *Nacionalnoga informacijskog sustava* *prijava i upisa* *u srednje škole* [www.upisi.hr](http://www.upisi.hr) (**NISpuSŠ**).

Pravo upisa u prvi razred imaju svi kandidati nakon završenog osnovnog obrazovanja, pod jednakim uvjetima u okviru odobrene Strukture.

Pod jednakim uvjetima upisuju se kandidati hrvatski državljani, Hrvati iz drugih država, te djeca državljana iz država članica Europske unije.

U prvi razred mogu se upisati kandidati koji do početka školske godine u kojoj upisuju prvi razred navršavaju 17 godina. Iznimno, uz odobrenje školskog odbora, u prvi razred može se upisati kandidat do navršenih 18 godina, a uz odobrenje ministarstva nadležnog za obrazovanje stariji od 18 godina.

Učenici koji osnovno obrazovanje ne završavaju kao redoviti učenici osnovne škole u Republici Hrvatskoj u šk.god. 2020./21. (kandidati koji osnovno obrazovanje završavaju ili su završili u inozemstvu ili drugim obrazovnim sustavima; kandidati koji nisu s pozitivnim uspjehom završili prvi razred srednje škole u Republici Hrvatskoj, ispisali su se te žele ponovno upisati prvi razred u drugome obrazovnom programu; kandidati koji su prethodne školske godine završili osnovno obrazovanje u Republici Hrvatskoj, ali se nisu upisali u srednju školu) prijavljuju se Središnjem prijavnom uredu pri Agenciji za znanost i visoko obrazovanje na elektroničku adresu srednja@azvo.hr ili na broj telefona 01/ 6274 877, kako je navedeno na mrežnoj stranici [www.upisi.hr](http://www.upisi.hr)

Učenici koji se žele upisati u I. razred Tehničke škole i prirodoslovne gimnazije Ruđera Boškovića u školskoj godini 2020./2021., a stekli su svjedodžbe koje nisu izdane u Republici Hrvatskoj, dužni su pokrenuti postupak priznavanja završenoga osnovnog obrazovanja. Na temelju *Zakona o priznavanju inozemnih obrazovnih* *kvalifikacija* (Narodne novine, broj 158/2003, 198/2003, 138/2006 i 45/2011) postupak priznavanja završenoga osnovnog obrazovanja u inozemstvu, radi pristupa srednjem obrazovanju u Republici Hrvatskoj, provodi ***Tehnička škola i prirodoslovna gimnazija Ruđera Boškovića***.

Kandidat koji je strani državljanin iz zemlje izvan Europske unije može se upisati kao redoviti učenik bez plaćanja troškova školovanja ako ispunjava jedan od slijedećih uvjeta:

* ako za to postoji međudržavni ugovor ili drugi interes tijela državne ili lokalne vlasti odnosno javnih ustanova
* ako takva osoba ima status izbjeglice u Hrvatskoj koji je utvrdilo ovlašteno upravno tijelo u Hrvatskoj
* ako je roditelj ili skrbnik te osobe hrvatski državljanin
* ako roditelj ili skrbnik te osobe ima radnu dozvolu i dozvolu privremenoga boravka ili poslovnu dozvolu u Hrvatskoj
* ako roditelj ili skrbnik te osobe ima odobren stalni boravak u Hrvatskoj
* ako je roditelj ili skrbnik te osobe diplomatski ili poslovni predstavnik strane države u Hrvatskoj
* ako je takva osoba ili roditelj ili skrbnik te osobe azilant ili tražitelj azila
* ako je takva osoba ili roditelj ili skrbnik te osobe stranac pod supsidijarnom zaštitom ili stranac pod privremenom zaštitom

Kandidat strani državljanin iz zemalja izvan Europske unije, koji ne ispunjava ni jedan od navedenih uvjeta može se upisati kao redoviti učenik uz obvezu plaćanja troškova školarine, ako ima reguliran status sukladno zakonu kojim je uređen status stranaca.

Godišnji trošak školovanja učenika, stranog državljanina iz zemlje izvan Europske unije, koji ne ispunjava ni jedan od navedenih uvjeta iznosi 4.000,00 kuna.

**UPISNI ROKOVI**

Učenici se prijavljuju i upisuju u I. razred **Tehničke škole i prirodoslovne gimnazije Ruđera Boškovića** u šk.god. 2020./21. u:

* ljetnom roku
* jesenskom roku
* naknadnom roku (nakon jesenskog upisnog roka)

**LJETNI UPISNI ROK**

|  |  |
| --- | --- |
| **Opis postupaka** | **Datum** |
| Početak prijava kandidata u sustav | **1. 6. 2020.** |
| Završetak registracije za kandidate izvan redovnog sustava obrazovanja RH | **13. 7. 2020.** |
| Početak prijava obrazovnih programa | **8. 7. 2020.** |
| Završetak prijave obrazovnih programa koji zahtijevaju dodatne provjere | **12. 7. 2020.** |
| Provođenje dodatnih ispita i provjera- provjera 1. stranog jezika(kandidat koji u osnovnoj školi nije učio određeni strani jezik može prilikom prijave programa obrazovanja odabrati učenje toga stranog jezika uz uvjet da je na provjeri znanja utvrđena mogućnost učenja toga stranog jezika kao prvoga stranoga jezika.)Objava i unos rezultata provjere **- 13.7.2020.** | **13. 7. 2020.** |
| Rok za dostavu dokumentacije redovitih učenika (stručno mišljenje HZZ-a i ostali dokumenti kojima se ostvaruju dodatna prava za upis) | **13. 7. 2020.** |
| Dostava osobnih dokumenata i svjedodžbi za kandidate izvan redovitog sustava obrazovanja RH | **1.6.-8. 7. 2020.** |
| Unos prigovora na unesene ocjene, natjecanja, rezultate dodatnih provjera i podatke na temelju kojih se ostvaruju dodatna prava za upis | **20. 7. 2020.** |
| Brisanje s lista kandidata koji nisu zadovoljili preduvjete | **21. 7. 2020.** |
| Završetak prijava obrazovnih programaPočetak ispisa prijavnica | **22. 7. 2020.** |
| Krajnji rok za zaprimanje potpisanih prijavnica (učenici donose razrednicima, a ostali kandidati šalju prijavnice Središnjem prijavnom uredu).Brisanje s lista kandidata koji nisu zadovoljili preduvjete ili dostavili prijavnice | **24. 7. 2020.** |
| **Objava konačnih ljestvica poretka** | **25. 7. 2020.** |
| Dostava dokumenata koji su uvjet za upis u određeni program obrazovanja ***Tehničke škole i prirodoslovne gimnazije Ruđera Boškovića*** (potvrda školske medicine ili liječnička svjedodžba medicine rada i ostali dokumenti kojima su ostvarena dodatna prava za upis) u srednju školuDostava **potpisanog obrasca o upisu u I. razred srednje škole (upisnice)** ***u Tehničku*** ***školu i prirodoslovnu gimnaziju Ruđera Boškovića*** | **27. 7. 2020.** **od 800 do 1500** |
| Objava okvirnog broja slobodnih mjesta za jesenski upisni rok | **1. 8. 2020.** |
| Službena objava slobodnih mjesta za jesenski upisni rok | **12. 8. 2020.** |

**JESENSKI UPISNI ROK**

|  |  |
| --- | --- |
| **Opis postupaka** | **Datum** |
| Početak prijava u sustav i prijava obrazovnih programa | **21. 8. 2020.** |
| Završetak registracije za kandidate izvan redovnog sustava obrazovanja RH | **24. 8. 2020.** |
| Dostava osobnih dokumenata, svjedodžbi i ostale dokumentacije za kandidateizvan redovitoga sustava obrazovanja RHDostava dokumentacije redovitih učenika (stručno mišljenje HZZ-a i ostalidokumenti kojima se ostvaruju dodatna prava za upis i sl.) | **21. 8. 2018.** |
| Završetak prijave obrazovnih programa koji zahtijevaju dodatne provjere | **24. 8. 2018.** |
| Provođenje dodatnih ispita i provjera te unos rezultata– provjera 1.stranog jezika(kandidat koji u osnovnoj školi nije učio određeni strani jezik može prilikom prijave programa obrazovanja odabrati učenje toga stranog jezika kao prvoga stranog jezika uz uvjet da je na provjeri znanja utvrđena mogućnost učenja toga stranog jezika kao prvoga stranog jezika.) Objava i unos rezultata provjere  | **25. 8. 2020.****u 800 sati****25. 8. 2020.** |
| Unos prigovora na osobne podatke, ocjene, natjecanja, rezultate dodatnihprovjera i podatke na temelju kojih se ostvaruju dodatna prava za upisZavršetak unosa rezultata s popravnih ispitaBrisanje s lista kandidata koji nisu zadovoljili preduvjete | **27. 8. 2020.****27. 8. 2020.** |
| Završetak prijava obrazovnih programaPočetak ispisa **prijavnica** | **28. 8. 2020.** |
| Krajnji rok za zaprimanje potpisanih prijavnica (učenici donose razrednicima, a ostali kandidati šalju Središnjem prijavnom uredu)Brisanje s lista kandidata koji nisu zadovoljili preduvjete ili dostavili prijavnice | **31. 8. 2020.** |
| **Objava konačnih ljestvica poretka** | **1. 9. 2020.** |
| Dostava dokumenata koji su uvjet za upis u određeni program obrazovanja(potvrda liječnika školske medicine ili liječnička svjedodžba medicine rada te ostali dokumenti kojima su ostvarena dodatna prava za upis) srednje škole.Dostava **potpisanog obrasca o upisu u I. razred srednje škole (upisnice)** u ***Tehničku školu i prirodoslovnu gimnaziju Ruđera Boškovića***  | **2. 9. 2020.****800 – 1500 sati** |
| Objava slobodnih upisnih mjesta nakon jesenskog roka | **3. 9. 2020.** |

**PRIJAVA KANDIDATA S TEŠKOĆAMA U RAZVOJU**

**LJETNI UPISNI ROK**

|  |  |
| --- | --- |
| **Opis postupaka** | **Datum** |
| Kandidati s teškoćama u razvoju prijavljuju se u uredima državne uprave u županiji odnosno Gradskom uredu za obrazovanje, kulturu i sport Grada Zagreba te iskazuju svoj odabir s liste prioriteta redom kako bi željeli upisati obrazovne programe | **8.6. – 26.6.2020.** |
| Dostava osobnih dokumenata i svjedodžbi za kandidate s teškoćama u razvojuizvan redovitog sustava obrazovanja RH Središnjem prijavnom uredu | **8.6. - 29.6.2020.** |
| Upisna povjerenstva ureda državne uprave unose navedene odabire u sustavNISpuSŠ | **8.6. - 29. 6. 2020.** |
| Provođenje dodatnih provjera za kandidate s teškoćama u razvoju i unos rezultata u sustav (provjera predznanja 1. stranog jezika )**1. 7. 2020.** objava i unos rezultata provjere | **1.7. 2020.****u 900 sati** |
| Rangiranje kandidata s teškoćama u razvoju sukladno listama prioritetaSmanjenje upisnih kvota razrednih odjela pojedinih obrazovnih programa (8.7.2020.) | **3. 7. 2020.** |

**JESENSKI UPISNI ROK**

|  |  |
| --- | --- |
| **Opis postupaka** | **Datum** |
| Kandidati s teškoćama u razvoju prijavljuju se u uredima državne uprave u županiji odnosno Gradskom uredu za obrazovanje, kulturu i sport Grada Zagreba te iskazuju svoj odabir liste prioriteta redom kako bi željeli upisati obrazovne programe | **17. 8.- 19. 8.2020.** |
| Dostava osobnih dokumenata i svjedodžbi za kandidate s teškoćama u razvojuizvan redovitog sustava obrazovanja RH Središnjem prijavnom uredu | **17.8.- 19. 8. 2020.** |
| Upisna povjerenstva ureda državne uprave unose navedene odabire u sustavNISpuSŠ | **17. 8.- 19. 8. 2020.** |
| Provođenje dodatnih provjera za kandidate s teškoćama u razvoju i unos rezultata u sustav (provjera predznanja 1. stranog jezika) | **20. 8. 2020.****u 800 sati** |
| Rangiranje kandidata s teškoćama u razvoju sukladno listama prioriteta | **21. 8. 2020.** |

Temeljem javne objave konačnih ljestvica poretka kandidata u NISpuSŠ-u, dostave liječničke svjedodžbe medicine rada ili potvrde nadležnog liječnika školske medicine, te dostave dokumenata temeljem kojih su ostvarili dodatna prava za upis, kandidat ostvaruje pravo upisa u I. razred u školskoj godini 2020./2021. u ***Tehničku školu i prirodoslovnu gimnaziju Ruđera Boškovića****.*

Kandidati su obvezni u ***Tehničku školu i prirodoslovnu gimnaziju Ruđera Boškovića***  dostaviti navedene dokumente u predviđenim rokovima, što škola zatim potvrđuje u NISpuSŠ-u.

**Kandidati koji ne dostave navedenu dokumentaciju u propisanim rokovima gube pravo upisa ostvarenog u ljetnome upisnom roku, te se u jesenskome roku mogu kandidirati za upis u preostala slobodna upisna mjesta**.

Kandidat svoj upis potvrđuje vlastoručnim potpisom i potpisom roditelja/skrbnika na obrascu **(upisnici**) dostupnom na mrežnoj stranici NISpuSŠ-a (www.upisi.hr), koji je dužan dostaviti u ***Tehničku školu i prirodoslovnu gimnaziju Ruđera Boškovića*** u utvrđenim rokovima.

Nakon što kandidat potvrdi svoj upis vlastoručnim potpisom i potpisom roditelja/skrbnika na obrascu (upisnici) i dostavi ga u ***Tehničku školu i prirodoslovnu gimnaziju Ruđera Boškovića*** zajedno s ostalom potrebnom dokumentacijom, kandidat je upisan u I. razred u školskoj godini 2020./2021.

Ukoliko kandidat zbog opravdanih razloga nije u mogućnosti u propisanim rokovima dostaviti potpisan obrazac (upisnicu) za upis u I. razred, dužan ga je dostaviti njegov roditelj/skrbnik ili opunomoćenik.

Roditelj/skrbnik može donijeti upisnicu osobno u školu ili je dostaviti elektroničkim putem (skeniranu ili slikanu) na e-adresu škole ured@ss-tehnicka-rboskovica-os.skole.hr.

Upisnicu elektroničkim putem može poslati samo roditelj/skrbnik, a u e-poruci dužan je dostaviti i svoj osobni kontakt (broj telefona ili mobitela) kako bi ga škola mogla kontaktirati.

**NAKNADNI ROK ZA UPIS UČENIKA NAKON ISTEKA JESENSKOGA ROKA**

Kandidati koji ne ostvare pravo na upis u ljetnome ili jesenskome upisnom roku mogu se prijaviti za upis u naknadnome roku za upis u **Tehničku škole i prirodoslovnu gimnaziju Ruđera Boškovića** u program obrazovanja u kojemu je nakon jesenskoga upisnog roka ostalo slobodnih mjesta u okviru broja upisnih mjesta propisanih Strukturom (tj. odobrenim planom upisa za **Tehničku škole i prirodoslovnu gimnaziju Ruđera Boškovića** .

U navedenom slučaju kandidati za prijavu moraju ispunjavati sve uvjete propisane Pravilnikom o elementima i kriterijima za izbor kandidata za upis u I. razred srednje škole (Narodne novine broj 49/2015 i 47/2017) te natječajem **Tehničke škole i prirodoslovne gimnazije Ruđera Boškovića** **.**

Kandidati za upis u naknadnome roku u **Tehničku školu i prirodoslovnu gimnaziju Ruđera Boškovića** mogu pisani zahtjev dostaviti upisnom povjerenstvu škole, osobno ili elektroničkim putem na e- adresu škole ured@ss-tehnicka-rboskovica-os.skole.hr **od 4. do 21.** **rujna 2020.**

Upisno povjerenstvo **Tehničke škole i prirodoslovne gimnazije Ruđera Boškovića** , o upisu kandidata u naknadnome roku, odlučuje temeljem pisanoga zahtjeva učenika te podatke o upisu unosi u NISpuSŠ, po zaprimljenoj potpisanoj upisnici kandidata te ostaloj dokumentaciji potrebnoj za upis.

**ELEMENTI I KRITERIJI ZA IZBOR UČENIKA, TE PREDMETI POSEBNO VAŽNI ZA UPIS**

Za upis u I. razred srednje škole prijavljenom kandidatu vrednuju se i boduju:

1. Zajednički elementi
2. Dodatni elementi
3. Posebni elementi

**1. ZAJEDNIČKI ELEMENT**

Zajednički element vrednovanja za upis obrazovanja čine prosjeci zaključnih ocjena iz svih nastavnih predmeta (opći uspjeh) na dvije decimale u posljednja četiri razreda osnovnog obrazovanja.

Za upis kandidata u trogodišnje i četverogodišnje programe/zanimanja vrednuju se i zaključne ocjene u posljednja dva razreda osnovnog obrazovanja iz nastavnih predmeta: Hrvatski jezik, Matematika i 1.strani jezik.

Za upis kandidata u gimnaziju i četverogodišnje programe obrazovanja vrednuju se još 3 predmeta posebno važnih za upis. Dva su propisana *Pravilnikom o elementima i kriterijima* *za upis* *kandidata u prvi razred srednje škole*, a jedan odabire srednja škola:

|  |  |  |  |  |  |
| --- | --- | --- | --- | --- | --- |
| **R.br** | **Šifra****zanimanja** | **Zanimanje** | **Predmeti****(7. i 8.raz.OŠ)** | **Predmeti posebno važni za upis** | **Predmet po odabiru škole** |
| 1. | **320804** | **Prirodoslovna gimnazija** | Hrvatski jezikMatematika1.strani jezik | BiologijaKemija | Fizika |
| 2. | **090304** |  **Tehničar nutricionist** | Hrvatski jezikMatematika1.strani jezik | BiologijaKemija | Tehnička kultura |
| 3. | **330724** | **Ekološki tehničar**  | Hrvatski jezikMatematika1.strani jezik | BiologijaKemija  | Geografija |
| 4. | **210204** | **Web dizajner** | Hrvatski jezikMatematika1.strani jezik | Fizika Likovna kultura | Tehnička kultura |

U slučaju da kandidatu u svjedodžbama za posljednje četiri godine osnovnog obrazovanja nije upisana ocjena iz nekog od nastavnih predmeta koji su značajni za prijavu za upis, za utvrđivanje broja bodova iz toga nastavnoga predmeta koristi se prosjek svih zaključnih ocjena na dvije decimale u posljednja četiri razreda osnovnog obrazovanja.

**2. DODATNI ELEMENT**

Dodatni element vrednovanja dokazuju se i vrednuju, za upis u *Tehničku školu i**prirodoslovnu gimnaziju Ruđera Boškovića* *,* na osnovi:

* rezultata postignutih na natjecanjima u znanju
* rezultata postignutih na natjecanjima školskih sportskih društava

**Kandidatu se vrednuje isključivo jedno (najpovoljnije) postignuće.**

*Vrednovanje rezultata kandidata postignutih na natjecanjima iz znanja*

Pravo na izravan upis ili dodatne bodove ostvaruju kandidati na osnovi rezultata koje su postigli na:

* natjecanjima u znanju iz nastavnih predmeta: Hrvatskoga jezika, Matematike, prvoga stranog jezika
* natjecanjima u znanju iz nastavnih predmeta posebno važnih za upis
* natjecanju iz znanja iz *Kataloga natjecanja i smotri* učenika i učenica osnovnih i srednjih škola Republike Hrvatske, koje je provedeno u organizaciji *Agencije za odgoj i obrazovanje* i to za predmet posebno važan za upis , a odabire ga ***Tehnička škola i prirodoslovna gimnazija Ruđera Boškovića*** za programe: Prirodoslovna gimnazija – **FIZIKA**, Tehničar nutricionist - **TEHNIČKA KULTURA** i Web dizajner –**TEHNIČKA KULTURA**, Ekološki tehničar – **GEOGRAFIJA**.

Vrednuju se i boduju rezultati kandidata postignutih na državnim natjecanjima iz znanja iz *Kataloga natjecanja i smotri* učenika i učenica osnovnih i srednjih škola Republike Hrvatske*,* koja se provode u organizaciji *Agencije za odgoj i obrazovanje*, a koja je odobrilo *Ministarstvo* te međunarodnim natjecanjima koje verificira *Agencija za odgoj i obrazovanje*, a prema slijedećoj tablici:

|  |  |  |
| --- | --- | --- |
| **Državna/međunarodna natjecanja** | **Prvo, drugo ili treće** osvojeno mjesto kao pojedinac u 5., 6., 7. ili 8. razredu osnovnog obrazovanja | Izravan upis  |
| Prvo osvojeno mjesto kao član skupine u 5., 6., 7. ili 8. razredu osnovnog obrazovanja  | 4 boda |
| Drugo osvojeno mjesto kao član skupine u 5., 6., 7. ili 8. razredu osnovnog obrazovanja | 3 boda |
| Treće osvojeno mjesto kao član skupine u 5., 6., 7. ili 8. razredu osnovnog obrazovanja | 2 boda |
| Sudjelovanje kao pojedinac ili član skupine u 5., 6., 7. ili 8. razredu | 1 bod |

*Vrednovanje rezultata kandidata postignutih na sportskim natjecanjima*

Kandidatima se vrednuju rezultati koje su postigli u posljednja četiri razreda osnovnog obrazovanja na natjecanjima školskih sportskih društava koja su ustrojena prema *Propisniku Državnoga prvenstva školskih sportskih društava Republike Hrvatske*, a pod nadzorom natjecateljskog povjerenstva *Hrvatskoga školskoga športskog saveza.*

Pravo na dodatne bodove kandidati ostvaruju na temelju službene evidencije o rezultatima održanih natjecanja školskih sportskih društava koju vodi *Hrvatski školski športski savez* (HŠŠS).

|  |  |  |
| --- | --- | --- |
| **Natjecanja školskih sportskih društava** | Učenici koji su na državnom natjecanju kao članovi ekipe osvojili prvo mjesto | **3 boda** |
| Učenici koji su na državnom natjecanju kao članovi ekipe osvojili drugo mjesto | **2 boda** |
| Učenici koji su na državnom natjecanju kao članovi ekipe osvojili treće mjesto  | **1 bod** |

**3. POSEBAN ELEMENT**

Poseban element vrednovanja kandidata čini vrednovanje uspjeha:

* kandidata sa zdravstvenim teškoćama
* kandidata koji žive u otežanim uvjetima obrazovanja uzrokovanim nepovoljnim ekonomskim, socijalnim te odgojnim čimbenicima
* kandidata za upis na osnovi *Nacionalne strategije za uključivanje Roma za razdoblje od 2013. do 2020. godine*

Neovisno o tomu ispunjava li uvjete za ostvarivanje više prava, kandidatu će se priznati ostvarivanje isključivo jednoga prava koje je za njega najpovoljnije.

*Vrednovanje uspjeha kandidata sa zdravstvenim teškoćama*

Kandidatu sa zdravstvenim teškoćama dodaje se **jedan bod** na broj bodova koji je utvrđen tijekom postupka vrednovanja za programe obrazovanja za koje posjeduje stručno mišljenje Službe za profesionalno usmjeravanje Hrvatskoga zavoda za zapošljavanje. S tako utvrđenim brojem bodova kandidat se rangira na ukupnoj ljestvici poretka.

Za ostvarivanje dodatnih bodova kandidat obvezno prilaže stručno mišljenje Službe za profesionalno usmjeravanje Hrvatskoga zavoda za zapošljavanje o sposobnostima i motivaciji učenika za program/zanimanje.

*Vrednovanje uspjeha kandidata koji žive u otežanim uvjetima obrazovanja uzrokovanim nepovoljnim ekonomskim, socijalnim te odgojnim čimbenicima*

Kandidatu koji živi u otežanim uvjetima uzrokovanim ekonomskim, socijalnim te odgojnim čimbenicima, a koji su mogli utjecati na njegov školski uspjeh u osnovnoj školi, dodaje se **jedan bod** na broj bodova koji je utvrđen tijekom postupka vrednovanja. S tako utvrđenim brojem bodova kandidat se rangira na ukupnoj ljestvici poretka.

Kandidat živi u otežanim uvjetima obrazovanja koji su mogli utjecati na njegov školski uspjeh u osnovnoj školi ako:

* živi uz jednoga i/ili oba roditelja s dugotrajnom teškom bolesti
* živi uz oba roditelja koji se prema zakonu koji regulira poticanje zapošljavanja smatraju dugotrajno nezaposlenim osobama
* živi uz samohranoga roditelja (roditelj koji nije u braku i ne živi u izvanbračnoj zajednici, a sam se skrbi o svome djetetu i uzdržava ga) koji je korisnik socijalne skrbi sukladno zakonu koji uređuje socijalnu skrb i posjeduje rješenje ili drugi upravni akt o pravu samohranoga roditelja kao korisnika socijalne skrbi
* mu je jedan roditelj preminuo
* je dijete bez roditelja ili odgovarajuće roditeljske skrbi prema zakonu koji uređuje socijalnu skrb

Za ostvarenje prava kandidat prilaže:

* liječničku potvrdu o dugotrajnoj težoj bolesti jednoga i/ili oba roditelja
* potvrdu nadležnoga područnoga ureda Hrvatskoga zavoda za zapošljavanje o dugotrajnoj nezaposlenosti oba roditelja
* potvrdu o korištenju socijalne pomoći; rješenje ili drugi upravni akt o pravu samohranoga roditelja u statusu socijalne skrbi izdanih od ovlaštenih službi u zdravstvu, socijalnoj skrbi i za zapošljavanje
* ispravu iz matice umrlih ili smrtni list
* potvrdu nadležnoga centra za socijalnu skrb da je kandidat dijete bez roditelja ili odgovarajuće socijalne skrbi.

*Vrednovanje uspjeha kandidata na osnovi Nacionalne strategije za uključivanje Roma za razdoblje od 2013. do 2020. godine*

Kandidatu za upis koji je pripadnik romske nacionalne manjine, a živi u uvjetima koji su mogli nepovoljno utjecati na njegov školski uspjeh u osnovnoj školi, dodaju se **dva boda** na broj bodova koji je utvrđen tijekom postupka vrednovanja. S tako utvrđenim brojem bodova kandidat se rangira na ukupnoj ljestvici poretka.

Za ostvarivanje dodatnih bodova kandidat prilaže preporuku *Vijeća romske nacionalne manjine*, odnosno registrirane romske udruge.

**VREDNOVANJE USPJEHA KANDIDATA S TEŠKOĆAMA U RAZVOJU**

Kandidat s teškoćama u razvoju je učenik koji je osnovnu školu završio prema rješenju Ureda državne uprave u županiji ili županijskog upravnog odjela o primjerenome programu obrazovanja.

Kandidati s teškoćama rangiraju se na zasebnim ljestvicama poretka, a temeljem ostvarenog ukupnog broja bodova utvrđenog tijekom postupka vrednovanja, u programima obrazovanja za koje posjeduju stručno mišljenje službe za profesionalno usmjeravanje Hrvatskoga zavoda za zapošljavanje.

Pravo upisa u nekome programu obrazovanja ostvaruje onoliko kandidata koliko se u tome programu obrazovanja može upisati kandidata s teškoćama u razvoju sukladno Državnome pedagoškome standardu srednjoškolskoga sustava odgoja i obrazovanja (Narodne novine, broj: 63/08. i 90/10.).

Za ostvarenje prava rangiranja prema ovom kriteriju kandidat obvezno prilaže:

* rješenje Ureda državne uprave ili županijskog upravnog odjela o primjerenom programu obrazovanja;
* stručno mišljenje Službe za profesionalno usmjeravanje Hrvatskoga zavoda za zapošljavanje o sposobnostima i motivaciji učenika za određeni obrazovni program izdanoga na temelju stručnog mišljenja nadležnoga školskog liječnika koji je pratio kandidata tijekom prethodnog obrazovanja, a na temelju prethodno dostavljene specijalističke medicinske dokumentacije o težim zdravstvenim teškoćama i/ili dugotrajnom liječenju koji su utjecali na postizanje rezultata tijekom prethodnog obrazovanja i/ili mu značajno sužavaju mogući izbor programa obrazovanja i zanimanja, prema stručno usuglašenoj metodologiji te obrade multidisciplinarnog tima Hrvatskoga zavoda za zapošljavanje.

**PROVJERE IZ ZNANJA KOJA SE VREDNUJU PRI UPISU, A ODREĐUJE GA SREDNJA ŠKOLA**

***Tehnička škola i prirodoslovna gimnazija Ruđera Boškovića*** ne provodi dodatne provjere u znanju koja se vrednuju pri upisu.

**POPIS ZDRAVSTVENIH ZAHTJEVA I POTREBNIH DOKUMENATA**

|  |  |  |  |
| --- | --- | --- | --- |
| **Šifra programa****obrazovanja** | **Naziv programa****obrazovanja** | **Popis zdravstvenih zahtjeva** | **Popis potrebnih dokumenata koji su uvjet za upis u pojedini program obrazovanja** |
| **320804** | **Prirodoslovna gimnazija** | Uredno kognitivno funkcioniranje. | **---** |
| **090304** | **Tehničar nutricionist** | Uredan vid, sluh, govor, njuh, okus. Raspoznavanje osnovnih boja. Uredna funkcija gornjih ekstremiteta. Uredna funkcija kože na šakama i podlakticama. Uredno kognitivno i emocionalno funkcioniranje.  | **Potvrda nadležnog****školskog liječnika** |
| **330724** | **Ekološki tehničar**  | Uredan vid, njuh i sluh, raspoznavanje boja. Uredno kognitivno i emocionalno funkcioniranje. | **Potvrda liječnika medicine rada** |
| **211224** | **Web dizajner** | Uredan vid, sluh i govor. Raspoznavanje boja. Uredna funkcija gornjih ekstremiteta. Uredno kognitivno i emocionalno funkcioniranje. | **Potvrda nadležnog****školskog liječnika**  |

**PROVOĐENJE DODATNIH ISPITA I PROVJERA**

Kandidat koji u osnovnoj školi nije učio određeni strani jezik može prilikom prijave programa obrazovanja odabrati učenje toga stranog jezika kao prvoga stranog jezika uz uvjet da je na provjeri znanja utvrđena mogućnost učenja toga stranog jezika kao prvoga stranog jezika.

Kandidati podnose pisani zahtjev ***Tehničkoj školi i prirodoslovnoj gimnaziji Ruđera Boškovića*** za provjeru znanja stranog jezika, a stručno će povjerenstvo provjeriti znanje kandidata i o tome sastaviti zapisnik.

**Za ljetni rok:**

-provjera znanja 1.stranog jezika održat će se **13. 7. 2020. u 1000** **sati** u prostorijama ***Tehničke škole i prirodoslovne gimnazije Ruđera Boškovića*** ***.***

Objava i unos rezultata provjere ***–* 13. 7. 2020.**

**Za jesenski rok:**

**-** provjera znanja 1.stranog jezika održat će se **25.8.2020. u 800 sati** u prostorijama ***Tehničke škole i prirodoslovne gimnazije Ruđera Boškovića*.**

Objava i unos rezultata provjere **– 25. 8. 2020.**

**POPIS STRANIH JEZIKA U ŠKOLI KOJI SE UČE KAO OBVEZNI**

Strani jezici koji se uče u ***Tehničkoj školi i prirodoslovnoj gimnaziji Ruđera Boškovića*** su engleski jezik/njemački jezik kao 1.strani jezik za sva zanimanja, a u PRIRODOSLOVNOJ GIMNAZIJI njemački jezik kao fakultativni strani jezik.

**POPIS NASTAVNIH PREDMETA KOJI SE IZVODE NA NEKOM OD DRUGIH STRANIH JEZIKA**

***Tehnička škola i prirodoslovna gimnazija Ruđera Boškovića*** ne izvodi nastavu na nekom od drugih stranih jezika.

**NAKNADA ZA POVEĆANE TROŠKOVE OBRAZOVANJA**

***Tehnička škola i prirodoslovna gimnazija Ruđera Boškovića*** ne traži naknadu za troškove obrazovanja pri upisu za navedena zanimanja.

**OSTALI KRITERIJI ZA UPIS – MINIMALNI BODOVNI PRAG**

***Tehnička škola i prirodoslovna gimnazija Ruđera Boškovića*** nije utvrdila minimalni broj bodova potrebnih za prijavu kandidata za upis u pojedini program obrazovanja.

KLASA: 602-01/20-01/21

URBROJ: 2185/42-01-20-1

Osijek, 25. lipnja 2020.

**UPISNO POVJERENSTVO**:

Ravnateljica: Vlasta Opačak, prof.

Pedagoginja: Gordana Popović, mag.educ.paed.

Nastavnik: Renato Ergotić, prof.